
Par adreses piešķiršanu īpašuma “Rītarasas” zemes vienībai Kadagā

Ādažu novada pašvaldības dome izskatīja nekustamā īpašuma “Rītarasas” (kadastra numurs 80440050138, turpmāk – Īpašums) kopīpašnieku Vārds Uzvārds (personas kods) un Vārds Uzvārds (personas kods; turpmāk abi kopā – kopīpašnieki) 08.07.2026. iesniegumu (reģ. pašvaldībā 09.07.2026. ar Nr. ĀNP/1-11-1/26/4095) ar lūgumu piešķirt adresi īpašuma sastāvā esošai zemes vienībai bez adreses ar kadastra apzīmējumu 80440050138.
Izvērtējot pašvaldības rīcībā esošu informāciju un ar lietu saistītus apstākļus, tika konstatēts:
1) Kopīpašnieku īpašuma tiesība uz Īpašumu ir reģistrēta Rīgas rajona tiesas Ādažu pagasta zemesgrāmatas nodalījumā Nr. 100000107372;
2) Īpašuma sastāvā ir reģistrēta zemes vienība bez adreses ar kadastra apzīmējumu 80440050138 (turpmāk – Zemes vienība) un platību 1 ha. Valsts zemes dienesta Nekustamā īpašuma valsts kadastra informācijas sistēmā (turpmāk – Kadastrs) Zemes vienībai ir reģistrēts nekustamā īpašuma lietošanas mērķis (turpmāk – NĪLM) “Individuālo dzīvojamo māju apbūve” (kods 0601), kas pieļauj dažāda veida apbūvi. Atbilstoši Teritorijas izmantošanas un apbūves noteikumiem spēkā esošajā Ādažu novada teritoriālajā plānojumā, Zemes vienība atrodas Savrupmāju dzīvojamās apbūves teritorijā (DzS). Ņemot vērā Zemes vienības NĪLM, atļauto izmantošanu, platību un konfigurāciju, secināms, ka tā ir adresācijas objekts atbilstoši Ministru kabineta 29.06.2021. noteikumu Nr. 455 “Adresācijas noteikumu” (turpmāk – Adresācijas noteikumi) 2. punktam, līdz ar to tai ir piešķirama adrese;
3) Adresācijas noteikumu 9. punktā noteikts, ka pašvaldībai bez personas piekrišanas, izvērtējot konkrēto situāciju, ir tiesības piešķirt adresi;
4) Adresācijas noteikumu 15. punktā noteikts, ka ciemu teritoriju daļās, kur nav ielu, līdz ielu izbūvei vai, ja brauktuvei noteikts ceļa statuss, apbūvei paredzētajai zemes vienībai un ēkai piešķir nosaukumu kā adreses elementu;
5) Adresācijas noteikumu 8.3. apakšpunkts nosaka, ka adresācijas objekta nosaukumu veido atbilstoši Valsts valodas likumā noteiktajām prasībām un normatīvajiem aktiem vietvārdu informācijas jomā;
6) Atbilstoši Ministru kabineta 04.02.2012. noteikumu Nr. 50 “Vietvārdu informācijas noteikumi” 19. punktā noteiktajam oficiālos vietvārdus piešķir, ja tas nepieciešams, lai viennozīmīgi identificētu attiecīgo objektu vai saglabātu objekta kultūrvēsturiski nozīmīgo nosaukumu. 
Ņemot vērā iepriekš minēto, ir lietderīgi piešķirt Zemes vienībai adresi, kas ir identiska īpašuma nosaukumam - “Rītarasas”, neveidojot jaunu vietvārdu un saglabājot objekta nosaukumu. 
Pamatojoties uz Pašvaldību likuma 10. panta pirmās daļas 21. punktu, Ministru kabineta 29.06.2021. noteikumu Nr. 455 “Adresācijas noteikumi” 2., 9. un 15. punktu, Ministru kabineta 04.02.2012. noteikumu Nr. 50 “Vietvārdu informācijas noteikumi” 19. punktu, kā arī domes Attīstības komitejas 12.08.2026. atzinumu, Ādažu novada pašvaldības dome

1. Pašvaldības Centrālās pārvaldes Administratīvajai nodaļai šo lēmumu nosūtīt Valsts zemes dienestam un īpašuma īpašniekiem uz e-pasta adresi.
1. Pašvaldības Centrālās pārvaldes Sabiedrisko attiecību nodaļai aktualizēt mainīto adrešu sarakstu pašvaldības tīmekļvietnē www.adazunovads.lv/adreses, papildinot ar lēmuma 1. punktā norādīto adresi.
1. Pašvaldības izpilddirektora vietniecei veikt lēmuma izpildes kontroli.



Pašvaldības domes priekšsēdētājs							G. Miglāns

